Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
20 มี.ค. 2560

กลุ่มพลังงานนำการปรับสูงขึ้นของ SET… “ซื้อ” PTT TOP PTTGC
 
ดัชนี SET อยู่ที่ 1,297.03 จุด +8.63 จุด +0.67% ปริมาณซื้อขาย 18,444 ลบ.
แนวรับ :  1,285   แนวต้าน :  1,308 / 1,313
 
สรุปทิศทางและแนวโน้มตลาด
กลุ่มพลังงานนำการปรับสูงขึ้นของ SET…เป้าหมาย 1,313 จุด : การประชุมร่วมกันระหว่างซาอุฯ และรัสเซีย คืนนี้เกี่ยวกับการผลิต และราคาน้ำมัน เป็นปัจจุยหนุนการปรับสูงขึ้นของราคาน้ำมัน และหุ้นกลุ่มพลังงานตั้งแต่เปิดตลาด
ซึ่งถ้าพิจารณาในเชิงเทคนิคจะเห็นว่าหุ้นกลุ่มพลังงานมีแนวโน้ม “แข็งแกร่ง” กว่าตลาด (ดูกราฟด้านล่าง) ต่อเนื่อง และเป็นหุ้นกลุ่มนำเป้าหมาย SET ที่ 1,313 จุดเป็นเป้าหมายแรก และระยะสัปดาห์ที่ 1,320-1,350 จุด แนะนำ “ซื้อ” PTT (ต้าน 245) TOP (ต้าน 62.75) PTTGC (ต้าน 55.75) IRPC (ต้าน 4.48) รวมไปถึง SGP (ต้าน 11 บาท)
Yield Plays และกลุ่มหุ้นที่ได้ประโยชน์จากดอกเบี้ยต่ำอย่าง GL KKP TISCO: นอกจากกลุ่มพลังงานที่มีแนวโน้มแข็งแกร่งกว่าตลาด และคาดว่าจะเป็นหุ้น “กลุ่มนำ” การปรับสูงขึ้นของ SET ไปที่ 1,313 จุดก่อน เราคาดว่ากลุ่มหุ้นที่ให้ผลตอบแทนจากเงินปันผลสูง และได้รับผลดีจากดอกเบี้ยต่ำเป็นอีกกลุ่มที่คาดว่าจะค่อยๆ ปรับสูงขึ้น โดยเฉพาะ GL INTUCH ADVANC KTB KKP และ TISCO
หุ้นกลุ่มพลังงาน (Energy) เริ่มกลับมาแข็งแกร่งกว่าตลาด
 
หุ้นที่น่าสนใจทางเทคนิค
FPI “ซื้อ” ราคาหุ้นแกว่งตัวยกฐานขึ้น ยืนเหนือเส้นค่าเฉลี่ยระยะ 3 เดือน พร้อมปริมาณการซื้อขายสนับสนุนหนาแน่น สอดคล้องกับเครื่องมือ MACD ที่เป็นบวก เป็นจังหวะซื้อเก็งกำไร มีแนวต้านแรกที่ 4.58 บาท และถัดไปที่ 4.74 บาท
EVER “ซื้อ” ราคาหุ้นแกว่งตัวในกรอบพักตัวขาขึ้นรูปแบบ Bullish Flag หากราคาหุ้นทะลุผ่านแนว 0.82 บาท จะเป็นจังหวะซื้อเก็งกำไรตาม มีแนวต้านแรกที่ 0.84 บาท และถัดไปที่ 0.88 บาท
HFT “ซื้อ” ราคาหุ้นแกว่งตัวยกฐานขึ้นในกรอบแนวโน้มขาขึ้น สอดคล้องกับเส้นค่าเฉลี่ย 7-14-21 วัน เรียงตัวตัดกันทำ Golden Cross เป็นจังหวะซื้อเก็งกำไร มีแนวต้านแรกที่จุดสูงสุดเดิม 6.35 บาท หากผ่านขึ้นไปได้จะมีแนวต้านถัดไปที่ 6.60 บาท